
Konkursi väljakuulutamine
koolieelse lasteasutuse Kuldkalake juhataja
vaba ametikoha täitmiseks

1. Asjaolud ja menetluse käik
Koolieelne lasteasutus Kuldkalake (õppeasutuse registrikood 75026885) on koolieast noorematele lastele hoidu ja alushariduse omandamist võimaldav õppeasutus. Koolieelne lasteasutus Kuldkalake on Narva Linnavalitsuse Kultuuriosakonna hallatav asutus.

Käesoleval ajal koolieelse lasteasutuse Kuldkalake juhataja ametikoht on vaba ja juhataja kohustusi täidab, kuni avaliku konkurssi korras valitud juhataja tööle asumiseni, juhataja kohusetäitja.

Juhataja vaba ametikoha täitmiseks korraldatakse koolieelse lasteasutuse seaduse § 21 lg 5 kohaselt avalik konkurss. Narva Linnavalitsus kehtestas 10.06.2009. a määruse nr 629 „Konkursi läbiviimise kord üldhariduskooli direktori, koolieelse lasteasutuse juhataja ja huvikooli direktori vaba ametikoha täitmiseks“, millega on kehtestatud ka Narva linna hallatava koolieelse lasteasutuse juhataja vaba ametikoha täitmiseks korraldatava avaliku konkursi läbiviimise kord.
Konkursiteade konkursi valjakuulutamise kohta avaldatakse Narva linna veebilehel ja vähemalt ühes üleriigilise levikuga perioodilises valjaandes. Konkursiteade tehakse avalikuks vähemalt kaks nädalat enne konkursil osalemise taotluse esitamise tähtaega, et konkursil osalejal oleks alates konkursiteate avaldamise päevast taotluse esitamiseks aega vähemalt kaks nädalat.

2. Õiguslik alus

Koolieelse lasteasutuse seaduse § 21 lõike 5 kohaselt korraldatakse koolieelse lasteasutuse juhataja vaba ametikoha täitmiseks avali konkurss. Konkursi kuulutab välja ja selle läbiviimise korra kehtestab valla- või linnavalitsus. Konkursi võitnud isiku kinnitab ametisse valla- või linnavalitsus.
Nimetatud kord on kinnitatud Narva Linnavalitsuse 10.06.2009. a määrusega nr 629 ja vastavalt selle § 6 lg 1 avaldatakse konkursiteade Narva linna veebilehel vastavalt avaliku teabe seadusele § 28 lg 1 p 32 ja § 29 lg 1 ning vähemalt ühes üleriigilise levikuga perioodilises valjaandes. 
3. Otsus


3.1 Kuulutada välja konkurss koolieelse lasteasutuse Kuldkalake juhataja vaba ametikoha täitmiseks.
3.2 Narva Linnavalitsuse Kultuuriosakonnal koostada konkursiteade ja korraldada konkursiteate avaldamine kooskõlas Narva Linnavalitsuse 10.06.2009. a määrusega nr 629.
3.3 Konkursil osalejatel esitada vajalikud dokumendid hiljemalt 16.08.2010. a.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega  sätestatud korras.

